Ego Savericus Dei gratia Corbiniensis humilis abbas notum facio presentibus et futuris quod Matheus do Viez, assensu et voluntate uxoris sue et filiorum vendidit et quitavit me presente, domino Hugoni Tuebuef et ecclesie Eduensi molendinum de Spineto cum pulsatorio et batatorio. Huic venditioni interfuit dominus Rainaldus de Billi quondam abbas Flavigniacensis; Guichardus decanus Corbiniensis; Robertus Chocede; Hugo clericus de Tiangis, et Thebaudus miles de Moncellis. Ego autem ad monimentum et confirmationem hujus venditionis sigillum meum apposui. Actum anno Verbi incarnati Mº Cº nonagesimo quinto.